b"\n_START_ARTICLE_\nPar\xc3\xa0bola de la figuera est\xc3\xa8ril\n_START_PARAGRAPH_\nLa par\xc3\xa0bola de la figuera est\xc3\xa8ril \xc3\xa9s una narraci\xc3\xb3 de Jes\xc3\xbas que recull l'evangeli segons Lluc (Lc 13, 1).\n_START_SECTION_\nArgument\n_START_PARAGRAPH_\nUn home tenia una figuera que feia tres anys que no donava fruit. Va plantejar-se de tallar-la, ja que els treballs que li suposava tenir-ne cura no compensaven si era un arbre est\xc3\xa8ril. L'amo dels terrenys el va instar a conservar-la un any m\xc3\xa9s, posant-hi adob i especial esfor\xc3\xa7 abans de tallar-la.\n_START_SECTION_\nAn\xc3\xa0lisi\n_START_PARAGRAPH_\nD\xc3\xa9u \xc3\xa9s el propietari que espera amb paci\xc3\xa8ncia que l'arbre (el creient) doni fruit (es converteixi o es comporti segons els preceptes de la fe). Envia els mitjans perqu\xc3\xa8 aix\xc3\xb2 passi per\xc3\xb2 adverteix que si continua sent un arbre est\xc3\xa8ril, es tallar\xc3\xa0, \xc3\xa9s a dir, es condemnar\xc3\xa0 l'\xc3\xa0nima d'aquella persona. La par\xc3\xa0bola pertany al grup de narracions sobre la necessitat de seguir Jes\xc3\xbas si es vol gaudir del cel, en una l\xc3\xadnia similar al que es relata a la par\xc3\xa0bola de les verges n\xc3\xa8cies i prudents. La figuera ha  gaudit de tres anys, per aix\xc3\xb2 ara t\xc3\xa9 un ultim\xc3\xa0tum. Aquests tres anys s\xc3\xb3n paral\xc2\xb7lels al que dura el Ministeri de Jes\xc3\xbas._NEWLINE_Tal com passa a la par\xc3\xa0bola del gra de mostassa, Jes\xc3\xbas usa un s\xc3\xadmil vegetal parlant de germinaci\xc3\xb3 per fer refer\xc3\xa8ncia al creixement espiritual. L'elecci\xc3\xb3 de la figuera no \xc3\xa9s casual, era un conreu freq\xc3\xbcent a la zona de l'audi\xc3\xa8ncia dels evangelis i sovint s'ha identificat amb Israel."